2.2. Erasmus+

Gotovo polovina od trenutačno više od četiri milijuna ukrajinskih izbjeglica u zemljama EU-a djeca su školske dobi. Njihova brza integracija i povratak u školu, rani i predškolski odgoj i obrazovanje pomoći će ublažiti psihološki stres te im pružiti osjećaj stabilnosti i prilike u budućnosti. Isto vrijedi i za odrasle ukrajinske studente, a ukrajinsko obrazovno osoblje raseljeno u zemljama EU-a može aktivno doprinijeti postizanju tog cilja.

Komisija je 2022. preusmjerila najzahvaćenije ključne aktivnosti u okviru programa Erasmus+ kako bi dočekala i podržala više učenika, studenata, nastavnika i kvalificiranog osoblja koji su izbjegli iz Ukrajine.

Kako bi se taj rad nastavio u 2023., trenutačno planirana sredstva nisu dovoljna i potrebno ih je povećati, što je Komisija već istaknula u nacrtu proračuna. Komisija stoga predlaže povećanje razine odobrenih sredstava za preuzimanje obveza za 100 milijuna EUR pojačanim financiranjem na početku razdoblja od 2027., uzimajući u obzir izraženi profil plaćanja na kraju razdoblja tog programa. To će se odraziti u sljedećem ažuriranju financijskog programiranja.

Kako bi se financiralo pojačano financiranje na početku razdoblja u 2023., Komisija predlaže mobilizaciju 34,3 milijuna EUR u odobrenim sredstvima za preuzimanje obveza iz preostale nedodijeljene razlike do gornje granice rashoda iz podnaslova 2.b i 65,7 milijuna EUR iz instrumenta fleksibilnosti, u skladu s člankom 12. Uredbe o VFO-u. U 2023. potreban je i iznos od 80 milijuna EUR u odobrenim sredstvima za plaćanje kako bi se pokrila dodatna potpora predložena u ovom pismu izmjene.

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 07 03 01 01 Promicanje mobilnosti pojedinaca u svrhu učenja te suradnje, uključenosti, izvrsnosti, kreativnosti i inovacija na razini organizacija i politika u području obrazovanja i osposobljavanja — Neizravno upravljanje 100 000 000 80 000 000 Ukupno 100 000 000 80 000 000

3.Troškovi financiranja instrumenta NextGenerationEU

Zbog brzog i znatnog povećanja kamatnih stopa na financijskim tržištima posljednjih mjeseci povećali su se troškovi financiranja Instrumenta Europske unije za oporavak (EURI) u odnosu na iznos zatražen u nacrtu proračuna za 2023. Na temelju trenutačnih prognoziranih kamatnih stopa, obujma operacija i povećane volatilnosti kamatnih stopa Komisija procjenjuje da je potrebno povećanje kamatne linije EURI-ja za 450 milijuna EUR u odobrenim sredstvima za preuzimanje obveza i odobrenim sredstvima za plaćanje.

Komisija predlaže da se jedan milijun EUR tih dodatnih sredstava dodijeli liniji za administrativnu potporu EURI-ja. Time će se osigurati bolje praćenje, upravljanje likvidnošću tržišta i dodatnim kapacitetima, među ostalim i s obzirom na povećanu potražnju za izvješćivanjem u narednim godinama. Ta će se poboljšanja poduprijeti zapošljavanjem do osam dodatnih ugovornih djelatnika kako bi se pomoglo u ostvarivanju različitih prethodno navedenih ciljeva. Rashodi će se razmjerno raspodijeliti između proračuna EU-a i država članica koje su iskoristile povratnu potporu iz Mehanizma za oporavak i otpornost.

U svojoj jednostranoj izjavi priloženoj proračunu za 2022. Komisija je podsjetila da povećanje inflacije zahtijeva veću proračunsku razboritost u pogledu upravljanja kamatnom linijom EURI-ja s obzirom na mogućnost da će nominalne kamatne stope biti više nego što se pretpostavljalo pri programiranju te linije, što je potvrđeno promjenama na tržištu ove godine.

U tom kontekstu, s obzirom na to da u podnaslovu 2.b ne postoji razlika do gornje granice, predlaže se mobilizacija jedinstvenog instrumenta za razliku do gornje granice u ukupnom iznosu od 450 milijuna EUR, na temelju članka 11. stavka 1. točke (a) Uredbe o VFO-u, koristeći razlike koje preostaju do gornjih granica VFO-a za odobrena sredstva za preuzimanje obveza iz prethodnih godina. S obzirom na to da će iznos potreban u 2023. ovisiti o kamatnim stopama uzetih zajmova do kraja 2022. i obujmu operacija, Komisija namjerava pravodobno ažurirati potrebe za 2023. tijekom razdoblja mirenja na temelju najnovijih dostupnih informacija o izdanjima u 2022.

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 06 01 03 Rashodi za potporu Instrumentu Europske unije za oporavak (EURI) 1 000 000 1 000 000 06 04 01 Instrument Europske unije za oporavak (EURI) — periodične isplate kupona i isplata po dospijeću 449 000 000 449 000 000 Ukupno 450 000 000 450 000 000

4. Jačanje kapaciteta EU-a za odgovor na krize radi borbe protiv šumskih požara

Mehanizmom Unije za civilnu zaštitu financiraju se ključne mjere civilne zaštite kao što je borba protiv šumskih požara. U ljeto 2022. šumski požari započeli su ranije nego prethodnih godina i bili su intenzivniji. Rizik od šumskih požara proširio se na područja koja prethodno nisu bila izložena riziku, uzrokujući stradanja među vatrogascima, kao i velika uništenja imovine i gubitak prirodnih zaštićenih područja velikih razmjera. Ovisno o prirodnom okolišu, šumski požari imaju različite karakteristike i razmjere; uz velike zrakoplove, učinkoviti kapaciteti za gašenje požara zahtijevaju fleksibilnu opremu kao što su lake letjelice, helikopteri i terenska sredstva kako bi se mogli nositi s različitim okolnostima. Ograničena dostupnost tih specijaliziranih kapaciteta i dalje je velika slabost u odgovoru EU-a na krizu.

Uz prijedloge iz nacrta izmjene proračuna br. 5/2022 Komisija predlaže dodatno povećanje Mehanizma Unije za civilnu zaštitu u 2023. dodatnim iznosom od 41,4 milijuna EUR u odobrenim sredstvima za preuzimanje obveza. Prema trenutačnom planiranju, stalna zračna flota sustava rescEU postupno će postati dostupna tek u razdoblju od 2026. do 2030. Cilj je tog povećanja, s jedne strane, ubrzati nabavu i, s druge strane, osigurati najam helikoptera i lakih letjelica za ljeto 2024. Zatražen je iznos od 14,4 milijuna EUR kako bi se ubrzao razvoj stalne flote sustava rescEU nabavom helikoptera preko Mehanizma Unije za civilnu zaštitu od strane država članica, koja će postati dostupna 2024. Iznos od 14,4 milijuna EUR zatim će se nadoknaditi odgovarajućim smanjenjem 2026. i 2027. To će se odraziti u sljedećem ažuriranju financijskog programiranja. Preostalih 27 milijuna EUR u odobrenim sredstvima za preuzimanje obveza u okviru tog povećanja namijenjeno je zakupu helikoptera i lakih letjelica kako bi bili u potpunosti operativni tijekom sezone šumskih požara u ljeto 2024.

Kako bi se to povećanje financiralo 2023., zbog nepostojanja razlika do gornje granice u podnaslovu 2.b, Komisija predlaže mobilizaciju instrumenta fleksibilnosti u skladu s člankom 12. Uredbe o VFO-u u iznosu od 41,4 milijuna EUR u odobrenim sredstvima za preuzimanje obveza.

Budući da će povećanje Mehanizma Unije za civilnu zaštitu u nacrtima izmjene proračuna 5/2022 i pismu izmjene 1/2023 kumulativno iznositi 180 milijuna EUR u odobrenim sredstvima za preuzimanje obveza, potrebno je 70 milijuna EUR u odobrenim sredstvima za plaćanje u 2023.